RESOLUCIÓN do 7 de xullo de 2025, da Dirección Xeral de Cultura, pola que se publica a Resolución do 27 de xuño de 2025 de concesión das axudas convocadas ao abeiro da Orde do 24 de febreiro de 2025 pola que se establecen as bases reguladoras para a concesión das axudas para o sector editorial galego, relativas a gastos de edición, distribución e comercialización das publicacións editoriais no ano 2025, e se procede á súa convocatoria para o ano 2025 (código de procedemento CT238A).
Consellería de Cultura, Lingua e Xuventude — III. Outras disposicións — 18/07/2025

No
Diario Oficial de Galicia
núm. 42, do 3 de marzo de 2025, publicouse a Orde da Consellería de Cultura, Lingua e Xuventude, do 24 de febreiro de 2025, pola que se estableceron as bases reguladoras e se convocou o procedemento para a concesión das axudas para o sector editorial galego, relativas a gastos de edición, distribución e comercialización das publicacións editoriais no ano 2025 (código de procedemento CT238A).
De conformidade co artigo 14 da dita orde, o órgano competente para resolver é a persoa titular da Dirección Xeral de Cultura, por delegación da persoa titular da Consellería de Cultura, Lingua e Xuventude e por proposta do órgano instrutor, segundo o previsto no artigo 13. Nesta resolución de concesión incluiranse a relación de beneficiarios, as cantidades concedidas, así como as causas que determinaron a exclusión das restantes solicitudes, e publicarase no
Diario Oficial de Galicia
. Esta publicación substituirá a notificación persoal e producirá os mesmos efectos.
Así mesmo, o artigo 16 da mesma orde establece que se publicará no
Diario Oficial de Galicia
, de conformidade co previsto no artigo 45 da Lei 39/2015, do 1 de outubro, a correspondente resolución deste procedemento.
Polo exposto, tras a presentación das solicitudes, unha vez finalizada a instrución e a fiscalización, e ditada o día 27 de xuño de 2025 a resolución que finaliza o procedemento,
Primeiro. Ordenar a publicación no
Diario Oficial de Galicia
do contido íntegro da Resolución do 27 de xuño de 2025, de concesión das axudas convocadas ao abeiro da Orde do 24 de febreiro de 2025 pola que se establecen as bases reguladoras para a concesión das axudas para o sector editorial galego, relativas a gastos de edición, distribución e comercialización das publicacións editoriais no ano 2025, e se procede á súa convocatoria para o ano 2025 (código de procedemento CT238A), que se xunta como anexo desta resolución.
Segundo. Comunicar que a Resolución do 27 de xuño de 2025, que finaliza este procedemento, esgota a vía administrativa e contra ela poderase interpor potestativamente recurso de reposición ante o mesmo órgano que a ditou, no prazo dun mes, que se contará a partir do día seguinte ao da súa publicación no
Diario Oficial de Galicia
.
Esta resolución tamén poderá ser impugnada directamente ante o Tribunal Superior de Xustiza de Galicia, órgano contencioso-administrativo competente, no prazo de dous meses a partir do día seguinte ao da súa publicación, de conformidade co disposto na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 7 de xullo de 2025
Vista a proposta da Resolución do 26 de xuño de 2025, de concesión de subvencións destinadas ao sector editorial galego, relativas a gastos de edición, distribución e comercialización das publicacións editoriais no ano 2025 (código de procedemento CT238A) (DOG núm. 42, do 3 de marzo de 2025).
Antecedentes de feito:
1. O 3 de marzo de 2025 publicouse no DOG núm. 42 a Orde do 24 de febreiro de 2025 pola que se establecen as bases reguladoras para a concesión das axudas para o sector editorial galego, relativas a gastos de edición, distribución e comercialización das publicacións editoriais no ano 2025, e se procede á súa convocatoria para o ano 2025 (código de procedemento CT238A).
Esta orde ten por obxecto establecer o procedemento de concesión de subvencións para o sector editorial galego, relativas a gastos de edición, distribución e comercialización das publicacións editoriais no ano 2025.
2. Recibíronse 439 solicitudes de publicacións de 54 editoriais.
Unha vez examinada a documentación, comprobouse que todas as solicitudes se presentaron en prazo e forma e que cumpren os requisitos e coa documentación exixida na orde de convocatoria, agás 3, que desisten de seguir co procedemento.
3. Como resultado da aplicación dos criterios de avaliación establecidos no artigo 3 en relación co artigo 12, obtívose unha lista de todas as solicitudes que cumpren coas condicións establecidas nas bases para adquiriren a condición de entidade beneficiaria, con indicación da cantidade outorgada a cada unha delas, así como as solicitudes denegadas (anexos I e II).
De acordo co disposto no artigo 12 da orde da convocatoria, que regula a instrución do procedemento, a concesión das subvencións tramitarase en réxime de concorrencia non competitiva.
Respecto ao cálculo da contía da subvención tívose en conta o disposto no artigo 12.4 e o previsto no artigo 3.4 da orde de convocatoria, onde se establece que o importe final adxudicado a cada entidade se determinará en función do investimento presentado e das porcentaxes previstas.
Fundamentos xurídicos:
1. A Orde do 24 de febreiro de 2025 establece as bases reguladoras para a concesión de subvencións destinadas ao sector editorial galego, relativas a gastos de edición, distribución e comercialización das publicacións editoriais no ano 2025 e a súa convocatoria para o ano 2025 (código de procedemento CT238A)
Esta orde ten por obxecto establecer o procedemento de concesión de subvencións para apoiar o sector editorial galego, no que se refire aos gastos derivados da edición (produción), publicación, distribución e comercialización das súas publicacións, nos idiomas cooficiais en Galicia ou noutros idiomas, publicadas e distribuídas entre o 1 de outubro de 2024 e o 30 de setembro de 2025.
2. Para o financiamento destas subvencións existe crédito suficiente e adecuado na Lei de orzamentos xerais da Comunidade Autónoma de Galicia para o ano 2025, cunha contía total de 250.000 euros, con cargo á aplicación orzamentaria 13.03.432A.770.1 (código de proxecto 2015 00309).
A distribución do crédito entre os proxectos editoriais (libros) solicitados que cumpren os requisitos establecidos no artigo 3.1 e 2 establécese mediante un procedemento de concorrencia non competitiva.
Segundo o artigo 3.3, o importe máximo adxudicado a cada editorial non pode superar os 25.000,00 €.
O importe final adxudicado a cada entidade determinarase en función do investimento presentado e de acordo coas porcentaxes establecidas no artigo 3.4.
Cada editorial poderá solicitar axuda para un máximo de 15 libros (artigo 3.5).
3. Segundo o artigo 6 da Orde do 24 de febreiro de 2025, as empresas quedan suxeitas ao Regulamento (UE) nº 2023/2831 da Comisión, do 13 de decembro de 2023, relativo á aplicación dos artigos 107 e 108 do Tratado de funcionamento da Unión Europea ás axudas
de minimis
(DOUE do 15 de decembro de 2023, L).
As subvencións concedidas ao abeiro desta convocatoria son compatibles con calquera outra que poida ser concedida para a mesma finalidade. Non obstante, o importe da axuda en ningún caso poderá superar, illadamente ou en concorrencia con subvencións doutras administracións públicas ou doutros entes públicos ou privados, nacionais ou internacionais, o custo da acción que leve a cabo a entidade beneficiaria.
4. De conformidade co artigo 12 da convocatoria, o procedemento para a concesión das subvencións recollidas nesta orde tramitarase en réxime de concorrencia non competitiva.
A concesión da axuda efectuarase mediante o rateo do orzamento existente entre as entidades solicitantes que cumpran as condicións establecidas.
Ás solicitudes que se axusten aos requisitos establecidos na convocatoria asignaráselles unha cantidade final para o cumprimento da finalidade da orde. Esta cantidade será a resultante da repartición da cantidade total, entre a totalidade das solicitudes correctamente recibidas, segundo os criterios previstos no punto 4 do artigo 3.
5. Correspóndelle á persoa titular da Dirección Xeral de Cultura, por delegación da persoa titular da Consellería de Cultura, Lingua e Xuventude, logo da proposta do órgano instrutor, a competencia para a adxudicación das axudas mediante a correspondente resolución.
6. Realizada a repartición, o órgano instrutor elevará a proposta de resolución á persoa titular da Dirección Xeral de Cultura, quen resolverá por delegación da persoa titular da Consellería de Cultura, Lingua e Xuventude (artigo 13).
7. Os gastos subvencionables recóllense no artigo 1 da orde de convocatoria.
8. As subvencións concedidas condicionaranse ao cumprimento de todas as obrigas establecidas no artigo 21 da Orde do 24 de febreiro de 2025 e á non alteración das condicións observadas para a concesión da subvención (artigo 22).
9. A xustificación da subvención realizarase de conformidade co previsto no artigo 19 da orde de convocatoria e no disposto no artigo 28 da Lei 9/2007, do 13 de xuño, de subvencións de Galicia, e no artigo 44 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.
A xustificación da subvención realizarase con data límite do 30 de setembro de 2025 (inclusive), para o cal se achegará a documentación recollida no artigo 19 da orde de convocatoria.
Unha vez recibida e comprobada a documentación xustificativa, poderase proceder ao pagamento da subvención concedida. No caso de que o gasto xustificado sexa inferior ao orzamento da subvención e no caso de incumprimento de obrigas, a contía da subvención será minorada de maneira proporcional.
10. Non poderán realizarse pagamentos da subvención, de acordo co artigo 31 da Lei 9/2007, do 13 de xuño, mentres a entidade beneficiaria non estea ao día no cumprimento das súas obrigas tributarias e fronte á Seguridade Social, teña pendente de pagamento algunha débeda coa Administración pública da Comunidade Autónoma ou sexa debedora por procedencia de reintegro.
11. Toda alteración das condicións que se tiveron en conta para a concesión da axuda e, en todo caso, a obtención concorrente de subvencións ou axudas outorgadas por outras administracións ou entes públicos ou privados, nacionais ou internacionais, poderá dar lugar á modificación da resolución de concesión.
Primeiro. Conceder ás editoras e aos seus proxectos editoriais que se relacionan no anexo I desta resolución as subvencións convocadas na dita orde de convocatoria, con cargo á aplicación orzamentaria 13.03.432A.770.1.
Segundo. A efectividade desta resolución está condicionada a que a entidade beneficiaria a acepte.
Terceiro. Non conceder as axudas solicitadas ás editoriais e aos seus proxectos editoriais que non cumpren os requisitos establecidos nos artigos da orde de convocatoria e que figuran no anexo II.
Contra esta resolución, que pon fin á vía administrativa, os interesados poderán interpoñer recurso potestativo de reposición ante o mesmo órgano que a ditou no prazo dun mes, contado a partir do día seguinte ao da súa publicación no
Diario Oficial de Galicia
, de conformidade co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben impugnala directamente a través do recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, que se contarán desde a mesma data, segundo o establecido na Lei 29/1998, do 13 de xullo, reguladora da xurisdición contencioso-administrativa. En todo caso, non se poderá interpor recurso contencioso-administrativo ata que sexa resolto expresamente ou se produza o rexeitamento presunto do recurso de reposición.
Santiago de Compostela, 27 de xuño de 2025. O conselleiro de Cultura, Lingua e Xuventude. P.D. (Orde do 24.2.2025, DOG núm. 42, de 3 de marzo). Anxo M. Lorenzo Suárez, director xeral de Cultura.